கேள்வி: அமுல்யா பட்நாயக்கு - கல்வி மற்றும் தொழில் பற்றி நீங்கள் என்ன அறிந்துள்ளீர்கள்?
பதில்: ஒடிசா சேர்ந்த பட்நாயக், 1960 ஆம் ஆண்டு சனவரி மாதம் 15 ஆம் தேதியன்று பிறந்தார். 1979 ஆம் ஆண்டில் உத்கல் பல்கலைக்கழகத்தில் அரசியல் அறிவியலில் பட்டம் பெற்ற இவர், 1981 ஆம் ஆண்டில் தில்லி பல்கலைக்கழகத்தில் அதே பாடத்தில் முதுகலைப் பட்டமும் பெற்றார். 1985 ஆம் ஆண்டு அருணாச்சலப்பிரதேசம் கோவா மிசோரம் ஒன்றியப்பிரதேசங்களின் தொகுதி இந்திய காவல் பணி அதிகாரி ஆவார். இந்திய காவல் பணி அதிகாரியாக இவரது முதல் பணி தில்லியிலுள்ள நச்சாப்கார் நகரத்தில் அமைந்தது. புதுச்சேரி (நகரம்) கண்காணிப்பாளராகவும் இவர் பணியாற்றியுள்ளார். 2017 ஆம் ஆண்டு சனவரி மாதத்தில் இவர் தில்லியின் 21 ஆவது காவல் ஆணையராக ஆனார். 2020 ஆம் ஆண்டு பிப்ரவரி மாதம் வரை பணியாற்றினார். அதன்பிறகு எசு. என். சிறீவசுத்தவா பதவியேற்றார். 2020 ஆம் ஆண்டு பிப்ரவரி மாதத்தில் வடகிழக்கு தில்லி மாவட்டம் நடந்த கலவரங்களைக் கட்டுப்படுத்தாததில் இவர் வகித்த பங்கிற்காக கடுமையாக விமர்சிக்கப்பட்டார். 2019 ஆம் ஆண்டு தில்லியில் நடந்த காவல்துறை-வழக்கறிஞர்கள் மோதல், சவகர்லால் நேரு பல்கலைக்கழக கைகலப்பு, இயாமியா கைகலப்பு மற்றும் 2020 ஆம் ஆண்டு பிப்ரவரி மாதம் 8 அன்று நடந்த கார்கி கல்லூரி பாலியல் வன்கொடுமைகள் ஆகியவற்றை இவரால் கட்டுப்படுத்த முடியவில்லை என்பதால் இவரது பதவிக்காலம் விமர்சனங்கள் நிறைந்த காலமானது. 2020 ஆம் ஆண்டு சனவரியில் ஓய்வு பெறவிருந்தார் ஆனால் 2020 தில்லி சட்டமன்ற தேர்தல்கள் மற்றும் குடியுரிமை திருத்தச் சட்டத்தின் போராட்டங்கள் காரணமாக இவரது பதவிக்காலம் நீட்டிக்கப்பட்டது. இதற்கு முன்பு, இவர் தில்லி காவல்துறையில் சிறப்புக் காவல் ஆணையராக (கண்காணிப்பு மற்றும் நிர்வாகம்) பணியாற்றினார்.